stanford-oval/wikipedia huggingface dataset:
เอจออฟเอ็มไพร์ส II: เดฟินิทีฟเอดิชัน
รูปแบบการเล่น > ภาคเสริม

ภาคเสริมอย่างลอดส์ออฟเดอะเวสต์ได้รับการประกาศเมื่อวันที่ 15 ธันวาคม ค.ศ. 2020 และวางจำหน่ายในวันที่ 26 มกราคม ค.ศ. 2021 ภาคลอดส์ออฟเดอะเวสต์ได้นำเสนออารยธรรมเพิ่มเติมอีกสองอารยธรรม ได้แก่ เบอร์กันดี และซิซิลี รวมถึงการทัพใหม่สามการทัพที่มีเอ็ดเวิร์ด ลองแชงก์ส ผู้เป็นดยุกแห่งเบอร์กันดี และโอตวิลล์
ส่วนภาคเสริมที่สองคือดอว์นออฟเดอะดุกส์ ได้รับการประกาศในวันที่ 10 เมษายน ค.ศ. 2021 และวางจำหน่ายในวันที่ 10 สิงหาคม ค.ศ. 2021 ซึ่งนำเสนออารยธรรมยุโรปกลางสองอารยธรรม ได้แก่ โปแลนด์ และโบฮีเมีย รวมถึงการทัพใหม่สามการทัพ ได้แก่ สมเด็จพระราชินีนาถยัดวีกา, ยาน ชิชกา ตลอดจนอัลเกอร์ดัส และแคสตูติส
กระทั่งภาคเสริมที่สามอย่างไดนัสตีส์ออฟอินเดีย ได้รับการประกาศเมื่อวันที่ 14 เมษายน ค.ศ. 2022 และวางจำหน่ายในวันที่ 28 เมษายน โดยนำเสนออารยธรรมใหม่สามอารยธรรม ได้แก่ เบงกอล, ดราวิเดียน และคุชราต นอกจากนี้ ภาคเสริมดังกล่าวยังมีการปรับปรุงอารยธรรมอินเดียที่มีอยู่เดิม ซึ่งเปลี่ยนชื่อเป็นฮินดูสถาน ส่วนการทัพใหม่สามการทัพ ได้แก่ จักรพรรดิบาบูร์, พระเจ้าราเชนทระ และเทวปาละ ก็ได้รับการแนะนำเช่นกัน
เพื่อเป็นการฉลองครบรอบ 25 ปีของแฟรนไชส์ดังกล่าว จึงมีการประกาศภาคเสริมที่สี่ ชื่อว่ารีเทิร์นออฟโรม ซึ่งประกอบด้วยเนื้อหาจากเอจออฟเอ็มไพร์ส: เดฟินิทีฟเอดิชัน ที่นำเข้าสู่เอนจินเอจออฟเอ็มไพร์ส II: เดฟินิทีฟเอดิชัน
การตลาด

เมื่อวันที่ 21 สิงหาคม ค.ศ. 2017 ที่งานเกมส์คอม บริษัทไมโครซอฟท์ได้ประกาศเอจออฟเอ็มไพร์ส II: เดฟินิทีฟเอดิชัน ที่กำลังพัฒนาโดยฟอร์กอตเทนเอ็มไพร์ส, แทนทาลัสมีเดีย และวิกเก็ดวิตช์ซอฟต์แวร์ กระทั่งเมื่อวันที่ 9 มิถุนายน ค.ศ. 2019 บริษัทไมโครซอฟท์ได้เปิดเผยตัวอย่างรูปแบบการเล่นที่อิเล็กทรอนิกเอ็นเตอร์เทนเมนต์เอ็กซ์โป 2019 ของระบบเอกซ์บอกซ์ ภาคนี้ได้รับการเปิดตัวในเอกซ์บอกซ์เกมพาสสำหรับพีซีนอกเหนือจากสตีมและวินโดวส์สโตร์ในวันที่ 14 พฤศจิกายน ค.ศ. 2019 ตลอดจนมีการประกาศการพอร์ตไปยังเอกซ์บอกซ์วันและเอกซ์บอกซ์ซีรีส์เอกซ์/เอสระหว่างการสตรีมสดครบรอบ 25 ปีในวันที่ 25 ตุลาคม ค.ศ. 2022 และเปิดตัวในวันที่ 31 มกราคม ค.ศ. 2023 ส่วนเวอร์ชันคอนโซลมีทั้งการควบคุมเกมแพด รวมถึงเมาส์และคีย์บอร์ด ตลอดจนตัวเลือกการเล่นข้ามแพลตฟอร์มด้วยเวอร์ชันพีซี
การตอบรับ

เอจออฟเอ็มไพร์ส II: เดฟินิทีฟเอดิชัน ได้รับบทวิจารณ์ที่ "ดีโดยทั่วไป" ตามตัวรวบรวมบทวิจารณ์อย่างเว็บไซต์เมทาคริติกด้วยคะแนน 84 เต็ม 100 จาก 32 บทวิจารณ์ ส่วนเคล ฮันต์ จากเว็บไซต์วินโดวส์เซนทรัลชื่นชมอาร์ตเวิร์ก, แอนิเมชัน และการเพิ่มการดำรงชีวิตที่ได้รับการปรับปรุง แต่ติเตียนการค้นหาเส้นทางของปัญญาประดิษฐ์และชี้ให้เห็นถึงความจำเป็นในการปรับสมดุลเพิ่มเติม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอจออฟเอ็มไพร์ส II: เดฟินิทีฟเอดิชัน
เยเรมีย์ 1

บทที่ 1 ของหนังสือเยเรมีย์ในคัมภีร์ฮีบรู
| เยเรมีย์ 1 |
| --- | --- |
← อิสยาห์ 66เยเรมีย์ 2 →
หนังสือเยเรมีย์ในฉบับอะเลปโป (Aleppo Codex)
หนังสือ: หนังสือเยเรมีย์
ภาคในคัมภีร์ฮีบรู: เนวีอีม
ลำดับในภาคของคัมภีร์ฮีบรู: 6
หมวดหมู่: ผู้เผยพระวจนะยุคหลัง
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 24
เยเรมีย์ 1 (อังกฤษ: Jeremiah 1) เป็นบทแรกของหนังสือเยเรมีย์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ เป็นหนึ่งในหนังสือหมวดเนวีอิมหรือหมวดผู้เผยพระวจนะ ประกอบด้วยคำเผยพระวจนะของผู้เผยพระวจนะเยเรมีย์ บทที่ 1 ของหนังสือเยเรมีย์ทำหน้าที่เป็นบทนำของหนังสือและเกี่ยวข้องกับการทรงเรียกเยเรมีย์ให้เป็นผู้เผยพระวจนะ
ต้นฉบับ

บทนี้เดิมเขียนด้วยภาษาฮีบรู บทแบ่งออกเป็น 19 วรรคตั้งแต่มีการแบ่งคัมภีร์ไบเบิลเป็นบทในยุคกลาง
ต้นฉบับ > พยานต้นฉบับ

บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) ฉบับซีนาย (Codex Sinaiticus; S; BHK:  {\mathfrak {G}}S; ศตวรรษที่ 4) ฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5) และฉบับมาร์ชาล (Codex Marchalianus; Q;  {\mathfrak {G}}Q; ศตวรรษที่ 6)
โครงสร้าง

ฉบับพระเจ้าเจมส์ใหม่ (NKJV) แบ่งบทนี้ดังต่อไปนี้:
เยเรมีย์ 1:1 -3 = เยเรมีย์ถูกเรียกว่าเป็นปุโรหิต
เยเรมีย์ 1:4 -19 = ผู้เผยพระวจนะได้รับการทรงเรียก
เจ. เอ. ทอมพ์สัน (J. A. Thompson) แบ่งบทนี้ดังต่อไปนี้:
คำนำ (1:1–3)
การทรงเรียกเยเรมีย์และสองนิมิต (1:4–19)
การทรงเรียกเยเรมีย์ (1:4–10)
สองนิมิต (1:11–16)
พระบัญชาและพระสัญญา (1:17–19)
คำนำ (1:1–3)

คำนำ (วรรค 1–3) เป็นการแนะนำหนังสือทั้งเล่มโดยระบุการอ้างที่เชื่อถือได้ของเนื้อหาในหนังสือ เป็นเวลา 40 ปีที่เยเรมีย์ถ่ายทอดพระวจนะของพระยาห์เวห์ไปสู่ประชาชนตั้งแต่ปีที่ 13 ในรัชกาลของกษัตริย์โยสิยาห์ (627 ปีก่อนคริสตกาล) จนกระทั่งประชาชนถูกกวาดต้อนออกจากเยรูซาเล็ม (587 ปีก่อนคริสตกาล)
คำนำ (1:1–3) > วรรค 2

การอ้างอิงข้าม: เยเรมีย์ 25:3
"ปีที่ 13 แห่งการครองราชย์ของพระองค์": พันธกิจของเยเรมีย์เริ่มต้นเมื่อประมาณ 627 ปีก่อนคริสตกาล
คำนำ (1:1–3) > วรรค 3

"เดือนที่ห้า": พันธกิจอย่างเป็นทางการของเยเรมีย์สิ้นสุดลงในช่วงเวลาที่ประชาชนถูกกวาดต้อนออกจากเยรูซาเล็ม (กรกฎาคม/สิงหาคม 587 ปีก่อนคริสตกาล) ในช่วงต้นของศตวรรษที่ 6 ก่อนคริสตกาล
การทรงเรียกเยเรมีย์ (1:4–10)

เรื่องราวการทรงเรียกเยเรมีย์เป็นการรับรองว่าเยเรมีย์เป็นผู้เผยพระวจนะแท้  วรรค 4–10 ประกอบด้วยกวีนิพนธ์ในรูปบทสนทนาระหว่างเยเรมีย์ที่พูดในฐานะบุคคลที่หนึ่ง และพระยาห์เวห์ซึ่งพระดำรัสของพระองค์เขียนในฐานะข้อความที่ยกมา ส่วนต่อมา (วรรค 11–19) อยู่รูปความร้อยแก้วเกี่ยวกับนิมิต
การทรงเรียกเยเรมีย์ (1:4–10) > วรรค 4

รูปความนี้ถูกนำมาใช้ซ้ำในเยเรมีย์ 2:1
สองนิมิต (1:11–16)

วรรค 11–16 บันทึกสนทนาระหว่างเยเรมีย์ที่พูดในฐานะบุคคลที่ 1 กับพระยาห์เวห์ที่พระดำรัสของพระองค์เขียนในฐานะข้อความที่ยกมา เยเรมีย์เห็นนิมิตของ "กิ่งของต้นอัลมอนด์" (วรรค 11–12) และจากนั้นจึงเป็นนิมิตของ "หม้อเดือดที่เทมาจากทางทิศเหนือ" (วรรค 13–16) เป็นพระยาห์เวห์ไม่ทรงตีความทั้งสองนิมิต (เยเรมีย์ไม่ใช่ผู้ตีความ) นิมิตแรกเพื่อให้ผู้เผยพระวจนะ (และผู้อ่าน) มั่นใจในความของเป็นแท้ของคำเผยพระวจนะ นิมิตที่สองบ่งชี้ถึง  "ศัตรูจากทางทิซเหนือ" ซึ่งเผยในเยเรมีย์ 20:4 -6 ว่าหมายถึงบาบิโลน
สองนิมิต (1:11–16) > วรรค 13

ศัตรูของอิสราเอล "มักมาจากทิศเหนือ": คัมภีร์ไบเบิลเยรูซาเล็มตั้งข้อสังเกตว่าเอเสเคียล 26:7 และโยเอล 2:20 ก็กล่าวถึงประเด็นนี้ด้วย
ดูเพิ่ม

เบนยามิน
เยรูซาเล็ม
เยเรมีย์ บุตรของฮิลคียาห์
เยโฮยาคิม กษัตริย์แห่งยูดาห์
โยสิยาห์ กษัตริย์แห่งยูดาห์
เศเดคียาห์ กษัตริย์แห่งยูดาห์
อานาโธท
อาโมน กษัตริย์แห่งยูดาห์
ส่วนในคัมภีร์ไบเบิลที่เกี่ยวข้อง:  อิสยาห์ 6, เยเรมีย์ 20, เยเรมีย์ 25, เยเรมีย์ 39, เยเรมีย์ 52, อาโมส 1
บรรณานุกรม

Allen, Leslie C. (2008). Jeremiah: A Commentary. Westminster John Knox Press. ISBN 978-0664222239.
Huey, F. B. (1993). The New American Commentary – Jeremiah, Lamentations: An Exegetical and Theological Exposition of Holy Scripture, NIV Text. B&H Publishing Group. ISBN 978-0805401165.
Ofer, Yosef (1992). "The Aleppo Codex and the Bible of R. Shalom Shachna Yellin" in Rabbi Mordechai Breuer Festschrift: Collected Papers in Jewish Studies, ed. M. Bar-Asher, 1:295–353. Jerusalem (in Hebrew). Online text (PDF) เก็บถาวร 2021-10-11 ที่ เวย์แบ็กแมชชีน
O'Connor, Kathleen M. (2007). "23. Jeremiah".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 487–533. ISBN 978-0199277186. สืบค้นเมื่อ February 6, 2019.
Thompson, J. A. (1980). A Book of Jeremiah. The New International Commentary on the Old Testament (illustrated, revised ed.). Wm. B. Eerdmans Publishing. ISBN 978-0802825308.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: Wm. B. Eerdmans. ISBN 0802807887. สืบค้นเมื่อ January 26, 2019.
แหล่งข้อมูลอื่น > ศาสนายูดาห์

Jeremiah 1 Original Hebrew with Parallel English
แหล่งข้อมูลอื่น > ศาสนาคริสต์

Jeremiah 1 English Translation with Parallel Latin Vulgate เก็บถาวร 2021-01-23 ที่ เวย์แบ็กแมชชีน
Online Bible at GospelHall.org (ESV, KJV, Darby, American Standard Version, Bible in Basic English)
Jeremiah chapter 1. Bible Gateway
เยเรมีย์ 1. ยูเวอร์ชัน
"การทรงเรียกเยเรมีย์" ในภาพพิมพ์แกะไม้ในปี ค.ศ. 1860 โดย Julius Schnorr von Karolsfeld
ดอกอัลมอนด์ในอิหร่าน
เอชดี 189733 บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพวาดจินตนาการของเอชดี 189733 บี  หลังจากการค้นพบของสีผิวฟ้าของมันในปี 2011
 ภาพวาดจินตนาการของเอชดี 189733 บี จากการยืนยัน ของดาวเคราะห์สีฟ้าในปี 2013  โดย กล้องโทรทรรศน์อวกาศฮับเบิล
ดาวฤกษ์แม่
| ดาวฤกษ์ | ดาวฤกษ์ | เอชดี 189733 เอ |
| กลุ่มดาว | กลุ่มดาว | กลุ่มดาวหมาจิ้งจอก |
| ไรต์แอสเซนชัน | (α) | 20h 00m 43.71s |
| เดคลิเนชัน | (δ) | +22° 42′ 39.1″ |
| ความส่องสว่างปรากฏ | (mV) | 7.66 |
| ระยะห่าง | ระยะห่าง | 63.4 ± 0.9 ly (19.5 ± 0.3 pc) |
| ชนิดสเปกตรัม | ชนิดสเปกตรัม | K1-K2V |
| มวล | (m) | 0.846+0.068/-0.049  M☉ |
| รัศมี | (r) | 0.781 ± 0.051 R☉ |
| อุณหภูมิ | (T) | 4939 ± 158 K |
| ความเป็นโลหะ | [Fe/H] | -0.03 ± 0.04 |
| อายุ |  | >0.6 พันล้านปี |
องค์ประกอบวงโคจร
| กึ่งแกนเอก | (a) | 0.03099 ± 0.0006 AU |
| จุดใกล้ที่สุดจากดาวฤกษ์แม่ | (q) | 0.03096 AU |
| จุดไกลที่สุดจากดาวฤกษ์แม่ | (Q) | 0.03102 AU |
| ความเยื้องศูนย์กลาง | (e) | 0.0010 ± 0.0002 |
| คาบการโคจร | (P) | 2.2185733 ± 0.00002 d |
| ความเร็ว | (υ) | 152.5 km/s |
| ความเอียง | (i) | 85.76 ± 0.29° |
| เวลาของการเคลื่อนผ่าน | (Tt) | 2,453,988.80336 ± 0.00024 JD |
| ครึ่งแอมพลิจูด | (K) | 205 ± 6 m/s |
ลักษณะทางกายภาพ
| มวล | (m) | 1.162+0.058/-0.039  MJ |
| รัศมี | (r) | 1.138 ± 0.027 RJ |
| แรงโน้มถ่วงพื้นผิว | (g) | 21.2 m/s² |
| อุณหภูมิ | (T) | 1117 ± 42 K |
ข้อมูลการค้นพบ
| ค้นพบเมื่อ | ค้นพบเมื่อ | 5 ตุลาคม ค.ศ. 2005 |
| ค้นพบโดย | ค้นพบโดย | Bouchy et al. |
| วิธีตรวจจับ | วิธีตรวจจับ | Doppler spectroscopy Transit |
| สถานที่ที่ค้นพบ | สถานที่ที่ค้นพบ | Haute-Provence Observatory |
| สถานะการค้นพบ | สถานะการค้นพบ | Confirmed |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
เอชดี 189733 บี (อังกฤษ: HD 189733 b) หรือบางครั้งเรียก เอชดี 189733 เอบี (อังกฤษ: HD 189733 Ab) เป็นดาวเคราะห์นอกระบบที่อยู่ห่างโลกประมาณ 63 ปีแสง ตั้งอยู่ในกลุ่มดาวหมาจิ้งจอก ดาวเคราะห์ดวงนี้ถูกค้นพบกำลังโคจรรอบดาวเอชดี 189733 ในวันที่ 5 ตุลาคม ค.ศ. 2005
การตรวจจับและการค้นพบ > สเปกตรัมรังสีเอกซ์

ในเดือนมิถุนายน 2013 นาซารายงานการสังเกตการณ์ครั้งแรกของโลกผ่านการศึกษาในสเปกตรัมรังสีเอกซ์ พบว่ากลุ่มดาวเคราะห์ 3 เท่า มากกว่ารังสีเอกซ์นอกจากแสงที่มองเห็น
การตรวจจับและการค้นพบ > การระเหย

ในเดือนมีนาคม 2010 การสังเกตการณ์ผ่านโดยใช้ HI Lyman-alpha พบว่าดาวเคราะห์ดวงนี้ระเหยในอัตรา 1-100 กิงกะแกรมส์/วินาที ข้อบ่งชี้นี้ถูกพบโดยการตรวจสอบการขยายชั้นบรรยากาศเอกโซสเฟียร์ของอะตอมไฮโดรเจน เอชดี 189733 บี เป็นดาวเคราะห์ดวงที่สองหลังจากต่อจาก เอชดี 209458 บี ที่มีบรรยากาศระเหยที่ได้รับการตรวจพบแล้ว
ลักษณะเฉพาะทางกายภาพ > แผนที่ของดาวเคราะห์

ในปี 2007 กล้องโทรทรรศน์อวกาศสปิตเซอร์ ถูกใช้ในแผนที่การปล่อยก๊าซอุณหภูมิของดาวเคราะห์ ระบบดาวฤกษ์และดาวเคราะห์ได้รับการสังเกต 33 ชั่วโมงติดต่อกัน โดยเริ่มต้นเมื่อมีเพียงฝั่งกลางคืนของดาวเคราะห์ที่อยู่ในมุมมอง ในช่วงกึ่งหนึ่งของวงโคจรของดาวเคราะห์นั้นมากขึ้นเรื่อย ๆ ในทางด้านข้างวันที่เข้ามาดู ช่วงอุณหภูมิจาก 973 ± 33 K ถึง 1,212 ± 11 K ที่ถูกค้นพบระบุว่าพลังงานที่ดูดซึมจากดาวฤกษ์แม่มีการกระจายค่อนข้างเท่ากันผ่านชั้นบรรยากาศของดาวเคราะห์
ดูเพิ่ม

เอชดี 209458 บี
51 ม้าบิน บี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ HD 189733 b
Berdyugina; Berdyugin; Fluri; Piirola (2008-02-02). "First Detection of Polarized Scattered Light from an Exoplanetary Atmosphere". The Astrophysical Journal. 673 (1): L83–L86. arXiv:0712.0193. Bibcode:2008ApJ...673L..83B. doi:10.1086/527320. S2CID 14366978.
Naeye, Robert (2005-10-07). "The Best Transiting Exoplanet Yet". Sky & Telescope. สืบค้นเมื่อ 2008-06-21.
Deming; Harrington, Joseph; Seager, Sara; Jeremy Richardson (2006-02-20). "Strong Infrared Emission from the Extrasolar Planet HD189733b". The Astrophysical Journal. 644 (1): 560–564. arXiv:astro-ph/0602443. Bibcode:2006ApJ...644..560D. doi:10.1086/503358. S2CID 14434391.
เอชดี 189733 บี บน WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
พิกัด:  20h 00m 43.7133s, +22° 42′ 39.07″
เอชอาร์ 8799

| --- | --- |
 HR 8799 (center) with HR 8799e (right), HR 8799d (lower right), HR 8799c (upper right), HR 8799b (upper left) from W. M. Keck Observatory
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0 (ICRS)
กลุ่มดาว: กลุ่มดาวม้าบิน

ไรต์แอสเซนชัน: 23h 07m 28.7150s
เดคลิเนชัน: +21° 08′ 03.302″
ความส่องสว่างปรากฏ (V): 5.964
คุณสมบัติ
ชนิดสเปกตรัม: kA5 hF0 mA5 V; λ Boo
ดัชนีสี U-B: −0.04
ดัชนีสี B-V: 0.234
ชนิดดาวแปรแสง: Gamma Doradus variable
มาตรดาราศาสตร์
ความเร็วแนวเล็ง (Rv): −11.5±2 km/s
การเคลื่อนที่เฉพาะ (μ):  RA: 107.93±0.60 mas/yr   Dec.: −49.63±0.46 mas/yr 
พารัลแลกซ์ (π): 25.38 ± 0.70 mas
ระยะทาง: 129 ± 4 ly  (39 ± 1 pc)
ความส่องสว่างสัมบูรณ์ (MV): 2.98±0.08
รายละเอียด

มวล: 1.47±0.30 M☉
รัศมี: 1.34±0.05 R☉
แรงโน้มถ่วงที่พื้นผิว (log g): 4.35±0.05
กำลังส่องสว่าง (bolometric): 4.92±0.41 L☉
อุณหภูมิ: 7430±75 K
ความเร็วในการหมุนตัว (v sin i): 37.5±2 km/s
อายุ: 30+20 −10ล้าน ปี

ชื่ออื่น
 V342 Pegasi, BD+20 5278,  FK5 3850, GC 32209, HD 218396, HIP 114189, PPM 115157, SAO 91022, TYC 1718-2350-1. 
ฐานข้อมูลอ้างอิงอื่น
SIMBAD: data
Exoplanet Archive: data
สารานุกรมดาวเคราะห์นอกระบบ: data
เอชอาร์ 8799 (อังกฤษ: HR 8799) เป็นดาวฤกษ์แถบลำดับหลัก ที่ห่างจากโลก 129 ปีแสง (39 พาร์เซก) อยู่ในกลุ่มดาวม้าบิน มีมวลประมาณ 1.5 เท่าของมวลดวงอาทิตย์และ 4.9 เท่าของความสว่าง โดยเป็นส่วนหนึ่งของระบบที่ประกอบด้วยเศษฝุ่นของดาวและดาวเคราะห์ขนาดใหญ่อย่างน้อยสี่ดวง การกำหนดชื่อ HR 8799 นั้นเป็นตัวบ่งชี้ของดาวในการจัดลำดับความสว่างของดาวฤกษ์
ระบบดาวเคราะห์

ในวันที่ 13 พฤศจิกายน 2008 ทีมของ Christian Marois จากสภาวิจัยแห่งชาติของสถาบันฟิสิกส์ดาราศาสตร์เฮอร์ซเบิร์กในแคนาดา พวกเขาได้สังเกตเห็นดาวเคราะห์สามดวงที่โคจรรอบดาวฤกษ์ด้วยกล้องโทรทรรศน์หอดูดาวดับเบิลยู. เอ็ม. เคก และหอดูดาวเจมมินาย ในรัฐฮาวาย โดยในทั้งสองกรณีใช้เลนส์ปรับตัวเพื่อสังเกตการณ์ในอินฟราเรด และพบการสังเกตการณ์ด้านนอกของดาวเคราะห์นอก 3 ดวงในภาพอินฟราเรดในปี 1998 ด้วยกล้องโทรทรรศน์อวกาศฮับเบิล ในเครื่องมือNICMOS หลังจากที่มีการใช้เทคนิคการประมวลผลภาพที่พัฒนาขึ้นใหม่ถูกนำมาใช้
ในปี 2009-2010 ได้สังเกตเพิ่มเติมพบว่าดาวเคราะห์ยักษ์ที่สี่โคจรรอบดาวเคราะห์สามดวงแรกในระยะห่างที่คาดการณ์ไว้เพียงเล็กน้อยกว่า 15 AU
ดูเพิ่ม

รายชื่อดาวเคราะห์นอกระบบ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ HR 8799
| ด ค กระบบดาวเคราะห์ เอชอาร์ 8799 |
| --- | --- |
ดาวฤกษ์:  เอชอาร์ 8799 
ดาวเคราะห์:  เอชอาร์ 8799 อี  เอชอาร์ 8799 ดี  เอชอาร์ 8799 ซี  เอชอาร์ 8799 บี 
แม่แบบ:ดาวฤกษ์ในกลุ่มดาวม้าบิน
พิกัด:  23h 07m 28.7150s, +21° 08′ 03.302″
เอกซ์โอเอกซ์โอ (อัลบั้ม)

เอกซ์โอเอกซ์โอ (อังกฤษ: XOXO) เป็นสตูดิโออัลบั้มแรกของวงดนตรีชายสัญชาติเกาหลีใต้และจีน เอ็กโซ ออกจำหน่ายในวันที่ 3 พฤษภาคม ค.ศ. 2013 ผ่านสังกัดเอสเอ็มเอนเตอร์เทนเมนต์ ภายใต้การจัดจำหน่ายโดยเคเอ็มพีโฮลดิง หลังจากเอกซ์เทนเดดเพลย์เปิดตัวของวง มามา (2012) อัลบั้มออกจำหน่ายด้วยกันสองรูปแบบทั้งในภาษาเกาหลีและภาษาจีน ซิงเกิลนำของอัลบั้มคือเพลง "วูฟ"  อัลบั้มถูกออกจำหน่ายใหม่ในชื่อ กราวล์ (อังกฤษ: Growl) โดยมีซิงเกิลนำชื่อเดียวกับอัลบั้ม ออกจำหน่ายในวันที่ 5 สิงหาคม ค.ศ. 2013
อัลบั้มเปิดตัวในอันดับ 1 บนแกออนอัลบั้มชาร์ต และชาร์ตบิลบอร์ดเวิลด์อัลบั้ม ซิงเกิลนำทั้งสองเพลงขึ้นสิบอันดับแรกบนชาร์ตแกออนดิจิทัลชาร์ต และพาให้วงชนะรางวัลอันดับหนึ่งของรายการเพลงเกาหลีใต้เป็นครั้งแรกและชนะมากที่สุดในเวลานั้น อัลบั้มได้รับรางวัลอัลบั้มแห่งปีจากเอ็มเน็ตเอเชียนมิวสิกอะวอดส์ 2013 และทำยอดขายได้มากกว่า 1 ล้านชุด เป็นอัลบั้มขายดีที่สุดในเกาหลีใต้ในปี ค.ศ. 2013
การออกจำหน่ายและงานศิลป์

ในวันที่ 16 พฤษภาคม ค.ศ. 2013 เอสเอ็มเอนเตอร์เทนเมนต์เผยแพร่ภาพตัวอย่างสำหรับการเปิดตัวสตูดิโออัลบั้มแรกในชื่อ เอกซ์โอเอกซ์โอ โดยภาพตัวอย่างของแต่ละสมาชิกเริ่มปล่อยตั้งแต่วันที่ 17 พฤษภาคม วิดีโอเมดเลย์ตัวอย่างเพลงในอัลบั้มเผยแพร่ออกมาในวันที่ 26 พฤษภาคม หลายเดือนก่อนวันออกจำหน่ายอัลบั้ม เดโมของซิงเกิลนำอัลบั้ม "วูฟ" รวมทั้งเพลงในอัลบั้มและวิดีโอซ้อมเต้นหลุดออกมาทางอินเทอร์เน็ต ไรอัน จ็อน หนึ่งในโปรดิวเซอร์ของอัลบั้ม ออกมาเตือนเพื่อดำเนินคดีและแสดงความรู้สึกไม่ดีเกี่ยวกับเรื่องนี้ผ่านบัญชีทวิตเตอร์ของเขา อัลบั้ม เอกซ์โอเอกซ์โอ ออกจำหน่ายอย่างเป็นทางการในวันที่ 3 กรกฎาคม ค.ศ. 2013 อัลบั้มออกจำหน่ายด้วยกันสองรูปแบบ ได้แก่ "คิส" (Kiss) เป็นอัลบั้มภาษาเกาหลี และ "ฮัก" (Hug) เป็นอัลบั้มภาษาจีน อัลบั้มออกจำหน่ายใหม่ในชื่อ กราวล์ ในวันที่ 5 สิงหาคม ค.ศ. 2013 พร้อมกับเพิ่มเพลงใหม่ทั้งหมดสามเพลง หนึ่งในนั้นมีซิงเกิลนำอัลบั้ม "กราวล์" โดยภาพกับวิดีโอตัวอย่างและมิวสิกวิดีโอของซิงเกิลถูกเผยแพร่ออกมาในเดือนกรกฎาคม ในวันที่ 27 กรกฎาคม วิดีโอซ้อมเต้นหลุดออกมาทางอินเทอร์เน็ต
ปกอัลบั้มทั้งแบบซีดีและแบบดิจิทัลประกอบด้วยสัญลักษร์ประจำวงในรูปทรงหัวใจและวงกลม ภาพตัวอย่างและภาพในอัลบั้ม เอกซ์โอเอกซ์โอ แบบซีดีเป็นแนวหนังสือรุ่น สมาชิกวงอยู่ในเครื่องแบบนักเรียนและชุดกีฬาตามหมวดหมู่รูปภาพในอัลบั้ม ได้แก่ ชั้นเรียน–เด็กชายทั้งสิบสองคน, กีฬา–ชั่วโมงพละ และห้องของเด็กหนุ่ม–เวลาว่าง
การส่งเสริมอัลบั้ม

เอ็กโซส่งเสริมอัลบั้มร่วมกันทั้งเอ็กโซ-เค และเอ็กโซ-เอ็ม โดยส่งเสริมทั้งในประเทศเกาหลีใต้และจีน วงเริ่มทำการแสดงสดด้วยเพลง "วูฟ" เป็นครั้งแรกบนเวทีคัมแบ็กในรายการเอ็ม เคานต์ดาวน์ และทำการแสดงสดเพลงนี้ที่จีนครั้งแรกในรายการแฮปปีแคมป์ วงทำการแสดงสดเพลง "กราวล์" เป็นครั้งแรกในรายการเอ็ม เคานต์ดาวน์ ในวันที่ 1 สิงหาคม ก่อนวันออกจำหน่ายเพลงสองวัน เอ็กโซขึ้นแสดงซิงเกิลทั้งสองเพลงในงานประกาศรางวัลหลายงาน โดยในงานเมลอนมิวสิกอะวอดส์ 2013 วงทำการแสดงสดพร้อมกับละครสั้นซึ่งนำแสดงโดยสมาชิกวงและคิม ยุน-ฮเย นักแสดงหญิงชาวเกาหลีใต้ วงทำการแสดงสดเพลง "แบล็กเพิร์ล" เปิดการแสดงของวงในงานเอ็มเน็ตเอเชียนมิวสิกอะวอดส์ 2014
เอ็กโซฟรอมเอ็กโซแพลนเน็ต #1 – เดอะลอสต์แพลนเน็ต เป็นทัวร์คอนเสิร์ตเพื่อส่งเสริมอัลบั้มนี้ เช่นดียวกับเอกซ์เทนเดดเพลย์ มามา และโอเวอร์โดส โดยเริ่มทำการแสดงครั้งแรกในวันที่ 23 พฤษภาคม ค.ศ. 2014 ที่โอลิมปิกยิมนาสติกส์อารีนา โซล เกาหลีใต้ แต่วงทำการแสดงทัวร์นี้โดยปราศจากคริสตั้งแต่ก่อนเริ่มทัวร์ และลู่หานในเดือนตุลาคม จากการยื่นฟ้องต่อสังกัดเอสเอ็มเอนเตอร์เทนเมนต์ วงเริ่มส่งเสริมอัลบั้มในทัวร์ของเอสเอ็มทาวน์เป็นครั้งแรกในทัวร์ เอสเอ็มทาวน์ไลฟ์เวิลด์ทัวร์ IV
การส่งเสริมอัลบั้ม > ซิงเกิล

ซิงเกิลนำอัลบั้ม "วูฟ" ปล่อยออกมาพร้อมกับมิวสิกวิดีโอในวันที่ 30 พฤษภาคม ค.ศ. 2013 ก่อนวันออกจำหน่ายเพลงซึ่งออกจำหน่ายพร้อมกับอัลบั้มในวันที่ 3 กรกฎาคม ค.ศ. 2013 เพลงเปิดตัวในอันดับที่ 10 บนแกออนดิจิทัลชาร์ต เพลง "กราวล์" เป็นซิงเกิลที่สองจากอัลบั้มออกจำหน่ายใหม่ เปิดตัวในอันดับที่ 2 บนแกออนดิจิทัลชาร์ต และขึ้นอันดับที่ 3 บนชาร์ตบิลบอร์ดเวิลด์ดิจิทัลซองส์ เพลงถูกเลือกให้เป็นเพลงเคป็อปยอดเยี่ยมที่สุดในปี ค.ศ. 2013 โดยนิตยสารบิลบอร์ด
เพลงในอัลบั้มเคยใช้ประกอบวิดีโอตัวอย่างสำหรับการเปิดตัวของวงออกเผยแพร่ในระหว่างเดือนธันวาคม ค.ศ. 2011 ถึงเดือนกุมภาพันธ์ ค.ศ. 2012 ได้แก่ เพลง "มายเลดี" และเพลง "เบบีโดนต์คราย" ประกอบวิดีโอตัวอย่างที่ 1 และ 21 แสดงโดยไค เพลง "แบล็กเพิร์ล" ประกอบวิดีโอตัวอย่างที่ 8 แสดงโดยเซฮุน และเพลง "เลตเอาต์เดอะบีสต์" ประกอบวิดีโอตัวอย่างที่ 11 แสดงโดยซิ่วหมินและไค
การตอบรับและรางวัล

อัลบั้ม เอกซ์โอเอกซ์โอ มียอดสั่งซื้อล่วงหน้ามากกว่า 300,000 ชุดหลังจากประกาศเปิดตัวอัลบั้ม เปิดตัวบนแกออนอัลบั้มชาร์ตในอันดับที่ 1 (ชุดคิส) และ 2 (ชุดฮัก) และเปิดตัวในอันดับที่ 1 บนชาร์ตบิลบอร์ด เวิลด์อัลบั้ม อัลบั้มทั้งในภาษาเกาหลีและจีนกับอัลบั้มออกจำหน่ายใหม่ทั้งสองภาษาสามารถทำยอดขายในเกาหลีใต้รวมกันได้มากกว่า 1,007,000 ชุด ทำสถิติเป็นอัลบั้มขายดีที่สุดในปี ค.ศ. 2013 และเป็นอัลบั้มแรกที่มียอดขายมากกว่า 1 ล้านชุดในรอบ 12 ปี นับตั้งแต่อัลบั้ม แชปเตอร์ 4: โรด ของจี.โอ.ดี ในปี ค.ศ. 2001
อัลบั้ม เอกซ์โอเอกซ์โอ ชนะรางวัลอัลบั้มแห่งปีที่งานเอ็มเน็ตเอเชียนมิวสิกอะวอดส์ 2013 และยินเยฺว่ไถวีชาร์ตอะวอดส์ ครั้งที่ 2 และชนะรางวัลแทซังและบงซัง ประเภทยอดจำหน่ายอัลบั้มที่งานโกลเดนดิสก์อะวอดส์ ครั้งที่ 28 อัลบั้มได้รับการเสนอชื่อเข้าชิงรางวัลอัลบั้มแห่งปีที่งานเมลอนมิวสิกอะวอดส์ 2013 เพลง "กราวล์" ชนะรางวัลเพลงแห่งปีที่งานเมลอนมิวสิกอะวอดส์ 2013, เคบีเอสซองเฟสติวัล 2013, โซลมิวสิกอะวอดส์ครั้งที่ 23 และเวิลด์มิวสิกอะวอดส์ 2013[ต้องการอ้างอิง] ทั้งยังชนะรางวัลเพลงแดนซ์และอิเล็กทรอนิกยอดเยี่ยมที่งานโคเรียนมิวสิกอะวอดส์ 2014 และได้รับการเสนอชื่อเข้าชิงที่งานเอ็มเน็ตเอเชียนมิวสิกอะวอดส์ 2013, โกลเดนดิสก์อะวอดส์ ครั้งที่ 28 และโคเรียนมิวสิกอะวอดส์ 2014 มิวสิกวิดีโอของเพลงได้รับการเสนอชื่อเข้าชิงที่งานเมลอนมิวสิกอะวอดส์ 2013 เพลง "วูฟ" ชนะรางวัลอันดับหนึ่งของรายการเพลงเกาหลีใต้เป็นครั้งแรกของวงและชนะทั้งหมด 4 ครั้ง ส่วนเพลง "กราวล์" ชนะทั้งหมด 14 ครั้ง ทำคะแนนสูงที่สุดเป็นสถิติของรายการอินกีกาโย ในเวลานั้น และทำสถิติเป็นเพลงที่ชนะรางวัลมากที่สุดเท่ากับเพลง "จี" ของ เกิลส์เจเนอเรชัน ก่อนที่เพลง "เลิฟ" ของเอพิงก์ จะทำลายสถิติ
การรับรองและยอดขาย

| ภูมิภาค> ภูมิภาค.ภูมิภาค | การรับรอง> การรับรอง.การรับรอง | ยอดขาย> เอกซ์โอเอกซ์โอ.อัลบั้ม ชุดคิส | ยอดขาย> เอกซ์โอเอกซ์โอ.อัลบั้ม ชุดฮัก | ยอดขาย> กราวล์.อัลบั้ม ชุดคิส | ยอดขาย> กราวล์.อัลบั้ม ชุดฮัก | ยอดขาย> รวม.รวม |
| --- | --- | --- | --- | --- | --- | --- |
| เกาหลีใต้ (KMCIA) | ทองคำขาว | 318,598 | 219,566 | 479,870 | 230,587 | 1,248,621 |
| ญี่ปุ่น (RIAJ) | ทองคำ | 76,592 | 29,694 | — | — | 106,286 |
ประวัติการออกจำหน่าย

| อัลบั้ม | ภูมิภาค | วันออกจำหน่าย | รูปแบบ | สังกัด |
| --- | --- | --- | --- | --- |
| เอกซ์โอเอกซ์โอ | ทั่วโลก | 3 มิถุนายน ค.ศ. 2013 | ดิจิทัลดาวน์โหลด | เอสเอ็มเอนเตอร์เทนเมนต์ |
| เอกซ์โอเอกซ์โอ | เกาหลีใต้ | 3 มิถุนายน ค.ศ. 2013 | ซีดี |  เอสเอ็มเอนเตอร์เทนเมนต์  เคเอ็มพีโฮลดิง  |
| เอกซ์โอเอกซ์โอ | ญี่ปุ่น | 6 มิถุนายน ค.ศ. 2013 | ซีดี | เอสเอ็มเอนเตอร์เทนเมนต์ |
| เอกซ์โอเอกซ์โอ | ไต้หวัน | 19 กรกฎาคม ค.ศ. 2013 | ซีดี | เอเว็กซ์ |
| กราวล์ | ทั่วโลก | 5 สิงหาคม ค.ศ. 2013 | ดิจิทัลดาวน์โหลด | เอสเอ็มเอนเตอร์เทนเมนต์ |
| กราวล์ | เกาหลีใต้ | 5 สิงหาคม ค.ศ. 2013 | ซีดี |  เอสเอ็มเอนเตอร์เทนเมนต์  เคเอ็มพีโฮลดิง  |
| กราวล์ | ญี่ปุ่น | 9 สิงหาคม ค.ศ. 2013 | ซีดี | เอสเอ็มเอนเตอร์เทนเมนต์ |
| กราวล์ | ไต้หวัน | 13 กันยายน ค.ศ. 2013 | ซีดี | เอเว็กซ์ |
เอดมันตัน

| เอดมันตัน |
| --- | --- |
เมืองหลวงของรัฐ
นครเอดมันตัน
From top left: Downtown Edmonton, Fort Edmonton Park, Legislature Building, Law Courts, Rexall Place, High Level Bridge, Muttart Conservatory
   ธง Logo
สมญา: Canada's Festival City, City of Champions, The Oil Capital of Canada more...
คำขวัญ: Industry, Integrity, Progress
เอดมันตันLocation of Edmonton in รัฐแอลเบอร์ตา
พิกัด: 53°32′N 113°30′W﻿ / ﻿53.533°N 113.500°W﻿ / 53.533; -113.500
Country: ประเทศแคนาดา
Province: รัฐแอลเบอร์ตา
Region: Edmonton Capital Region
Census division: 11
Established: 1795
Incorporated   - Town :  January 9, 1892
 - City: October 8, 1904
การปกครอง
 • Mayor: Don Iveson (Past mayors)
 • Governing body: Edmonton City Council
 • Manager: Simon Farbrother
 • MPs:  List of MPs Rona Ambrose Linda Duncan Peter Goldring Laurie Hawn Michael Lake James Rajotte Tim Uppal Brent Rathgeber 
 • MLAs:  List of MLAs Deron Bilous Naresh Bhardwaj Laurie Blakeman David Dorward David Eggen Fred Horne Matt Jeneroux Heather Klimchuk Thomas Lukaszuk Stephen Mandel Brian Mason Rachel Notley Cathy Olesen Sohail Quadri Peter Sandhu Janice Sarich Raj Sherman David Xiao Steve Young Gene Zwozdesky 
พื้นที่ (2011)
 • เมืองหลวงของรัฐ: 684.37 ตร.กม. (264.24 ตร.ไมล์)
 • รวมปริมณฑล: 9,426.73 ตร.กม. (3,639.68 ตร.ไมล์)
ความสูง: 645 เมตร (2,116 ฟุต)
ประชากร (2011)
 • เมืองหลวงของรัฐ: 812,201  (5th) คน
 • ความหนาแน่น: 1,186.8 คน/ตร.กม. (3,074 คน/ตร.ไมล์)
 • เขตเมือง: 960,015  (5th) คน
 • รวมปริมณฑล: 1,159,869  (6th) คน
 • ความหนาแน่นรวมปริมณฑล: 123.0 คน/ตร.กม. (319 คน/ตร.ไมล์)
 • Municipal census (2014): 899,447
เดมะนิม: Edmontonian
เขตเวลา: UTC−7 (MST)
 • ฤดูร้อน  (เวลาออมแสง): UTC−6 (MDT)
Postal code span: T5A to T6Z
รหัสพื้นที่: 780, 587
NTS Map: 083H11
GNBC Code: IACMP
GDP per capita: C$39,675 (est. 2010)
Median income (all census families): C$69,214 (2005)
Average income per household: C$98,857 (est. 2010)
Public transit: Edmonton Transit System
GDP: US$ 83.0 billion 
GDP per capita: US$ 62,832
เว็บไซต์: เว็บไซต์ทางการ
เอดมันตัน (อังกฤษ: Edmonton /ˈɛdməntən/ ไฟล์:En-ca-Edmonton.ogg) เป็นเมืองหลวงของรัฐแอลเบอร์ตา ประเทศแคนาดา ตั้งอยู่ริมฝั่งแม่น้ำนอร์ทซัสแคตเชวัน เมืองมีประชากร 877,926 คนในปี ค.ศ. 2014 ทำให้เป็นเมืองใหญ่เป็นอันดับสองของรัฐแอลเบอร์ตา และเป็นเทศบาลที่ใหญ่เป็นอันดับ 5 ของประเทศ
เอดมันตันเป็นเมืองศูนย์กลางด้านวัฒนธรรม การปกครองและการศึกษา ได้รับฉายาว่าเป็นเมืองเทศกาลของแคนาดา
เป็นที่ตั้งของศูนย์การค้าที่ใหญ่ที่สุดในอเมริกาเหนือ คือ เวสต์เอดมันตันมอลล์ (เป็นศูนย์การค้าที่ใหญ่ที่สุดในโลกระหว่างปี ค.ศ. 1981 ถึง 2004) และฟอร์ตเอดมันตันพาร์ก ที่ถือเป็นพิพิธภัณฑ์มีชีวิตทางประวัติศาสตร์